La piragüista, que cunta col sofitu del so compañeru, el diez vegaes campeón del mundu de piragüismu Manuel Busto, lleva dende va cuatro años engarrándose pol drechu a competir n’igualdá de condiciones que los homes na conocía preba internacional, pero nun foi fasta esti mes que l’Altu Tribunal almitió a trámite’l so casu.
#000003
Les normes discriminatories del Descensu Internacional del Seya torguen-yos, a ella y a Bustu, competir na sección principal dientro de la categoría de K-2 d’embarcación mista. Dicha estaya ta vetá a les muyeres, a les que se-yos torga participar na contrarreló clasificatoria previa qu’asigna los primeros puestos de salida, lo que les lleva a salir siempres nos peores puestos, ensin posibilidá d’optar a victoria. Ello ye que tantu les embarcaciones femenines como les mistes tienen d’entamar el Descensu’l Seya de magar la posición númberu 600.
#000004
Tres de la negativa por parte’l Comité Organizaor a la so iscripción na categoría absoluta, los dos campeones del mundu recurrieron a la Federación de Piragüismu, au alegaron “falta de tiempu” para solucionar la cuestión nel momentu. Sicasí, l’añu viniente volvieron ser vetaos polos organizadores, que llegaron a declarar que “les muyeres pueden causar salíes pelligroses“.
#000005
La participación na categoría masculina d’embarcaciones mistes ta espresamente recoyía na normativa de la Federación de Piragüismu y de fechu Beatriz ostenta dellos títulos internacionales llograos nesta estaya; amás, tantu la Federación como’l Conseyu Cimeru d’esportes soscribieron nel 2009 un Manifiestu pola igualdá y la participación de la muyer nel esporte. Entá asina, dengún de los organismos reconocieron el drechu a competir n’igualdá de condiciones que Manchón reclama, polo que decidió allegar direutamente al Tribunal Supremu, onde si foi almitíu a trámite’l recursu presentáu polos demandantes. En casu de qu’esti tamién emita una sentencia desfavoratible, va recurrir al Tribunal Costitucional ya inclusive ta dispuesta a llegar al Tribunal Européu de Drechos Humanos (TEDH), si ficiere falta.
#000006